Moslem-ekstremiste In Uganda Vermoor Pastoor Ná Radio-Uitsending - Joy! Digital
Moslem-ekstremiste In Uganda Vermoor Pastoor Ná Radio-Uitsending
Die 64-jarige pastoor David Omara is in Uganda deur Moslem-ekstremiste vermoor ná 'n radio-uitsending waarin hy Islam en die Christendom vergelyk het. Die voorganger is geslaan en toe verwurg.
"Onmiddellik na die uitsending het iemand my pa gebel en gesê dat hy die uitsending baie waardeer het. Hy het gevra of hy en 'n paar vriende my pa kan ontmoet," het Omara se seun, Okut, aan Morningstar News. gesê.
"Toe ons by die plek aankom waar ons ooreengekom het om te ontmoet, het ses Moslem-mans uit die bosse te voorskyn gekom. Hulle het my pa met stomp voorwerpe begin slaan," se Okut. Een van die aanvallers het gesê: "Hierdie man moet sterf omdat hy die Koran gebruik het en gesê het dat Allah nie God is nie, maar 'n bose god wat met demoniewe magte saamwerk." Toe het hulle my vader geslaan en gewurg. Ek het vir my lewe gevlug, twee mans het my agtervolg, maar kon my nie in die hande kry nie."
Die inwoners in die omgewing was geskok en bang vir nog 'n aanval. Okut se ma is in die hospitaal opgeneem nadat sy 'n ineenstorting gehad het. Sy word behandel vir die skok, maar kan ongelukkig steeds nie mense herken nie.
Die werk van pastoor Omara word deur baie mense geprys. "Hy het onverpoos vir die Koninkryk van God gewerk tot op sy laaste dag," sê 'n kollega. Omara laat agt kinders tussen die ouderdom van 30 en 10 jaar agter.